ΓΡΑΠΤΗ ΕΡΩΤΗΣΗ E-2465/02

υποβολή: Christopher Huhne (ELDR) προς την Επιτροπή

(4 Σεπτεμβρίου 2002)

Θέμα: Εμπόριο

Συμπληρωματικά προς την απάντησή της στις ερωτήσεις Ε-0992/02 έως Ε-0994/02 και Ε-1106/02(1), μπορεί η Επιτροπή να ενημερώσει την απάντησή της ώστε να περιλάβει και τα αριθμητικά στοιχεία που αφορούν το έτος 2001·

Εάν τα στοιχεία αυτά εξακολουθούν να μην είναι διαθέσιμα, μπορεί η Επιτροπή να μας πει πότε ενδέχεται να είναι διαθέσιμα·

(1) ΕΕ C 205 E της 29.8.2002, σελ. 244.

Κοινή απάντησητου κ. Solbes Mira εξ ονόματος της Επιτροπήςστις γραπτές ερωτήσεις E-2464/02 και E-2465/02

(11 Οκτωβρίου 2002)

Μετά την απάντησή της στις γραπτές ερωτήσεις E-0992/02 έως E-0994/02 και E-1106/02 του αξιότιμου μέλους, η Επιτροπή προβαίνει σε συχνές επαφές με την Ευρωπαϊκή Κεντρική Τράπεζα (ΕΚΤ) για τη διάδοση στοιχείων και η ΕΚΤ δεν προτίθεται να δημοσιεύσει τα στοιχεία σχετικά με το ισοζύγιο πληρωμών των κρατών μελών με εκείνα των χωρών εκτός ευρωζώνης τα οποία χρησιμοποιούνται για τη συλλογή των συγκεντρωτικών στοιχείων της ευρωζώνης. Εξάλλου, τα στοιχεία σχετικά με τις συναλλαγές ισοζυγίου πληρωμών μεταξύ των μελών της ευρωζώνης δεν αποτελούν πρωταρχικό μέλημα της ΕΚΤ. Μετά το αίτημα του αξιότιμου μέλους, η Επιτροπή επικοινώνησε με την Ευρωπαϊκή Κεντρική Τράπεζα για τη δημοσιοποίηση των στοιχείων ανά κράτος μέλος. Η ΕΚΤ επιβεβαίωσε την αρχική της θέση.

Ούτε η Επιτροπή, για διαφορετικούς όμως λόγους, σκοπεύει να δημοσιεύσει τα εν λόγω στοιχεία. Η Επιτροπή συμφωνεί με την αρχή ότι τα συλλεγόμενα στατιστικά στοιχεία είναι δημόσιο αγαθό και ότι θα πρέπει να δημοσιεύονται. Ωστόσο, η Επιτροπή θεωρεί ότι δεν παρουσιάζουν όλα τα στοιχεία, που συλλέγονται σε εθνικό επίπεδο με σκοπό την κατάρτιση ευρωπαϊκών συγκεντρωτικών στοιχείων, ενδιαφέρον για το κοινό, πράγμα που ισχύει και στην περίπτωση των στοιχείων που χρησιμοποιούνται για τη συλλογή των συγκεντρωτικών στοιχείων σχετικά με το ισοζύγιο πληρωμών της ευρωζώνης. Επειδή τα κράτη μέλη καταρτίζουν και δημοσιεύουν τα δικά τους στοιχεία περί ισοζυγίου πληρωμών χρησιμοποιώντας μια μεθοδολογία (αρχή της καταγωγής) που διαφέρει από αυτήν που χρησιμοποιείται για την κατάρτιση των ευρωπαϊκών συγκεντρωτικών στοιχείων (αρχή της αποστολής),πάρχει περίπτωση τα δύο σύνολα στοιχείων, των οποίων οι διαφορές είναι δύσκολο να ερμηνευτούν, να προκαλέσουν σύγχυση στον απλό χρήστη.

Ωστόσο, η Επιτροπή, προκειμένου να ικανοποιήσει το παρόν αίτημα, συμφώνησε με ορισμένα κράτη μέλη να παράσχει τα εν λόγω στοιχεία· επισυνάπτονται στην παρούσα απάντηση προς ενημέρωση του αξιότιμου μέλους. Πρέπει ναπογραμμισθεί και πάλι ότι τα στοιχεία αυτά χρησιμοποιούνται από την Eurostat για την κατάρτιση του ισοζυγίου πληρωμών της Κοινότητας. Διαφέρουν από τα εθνικά στοιχεία που δημοσιοποιούν τα κράτη μέλη. Εντούτοις, συνάδουν πλήρως με τα συγκεντρωτικά στοιχεία σχετικά με το ισοζύγιο πληρωμών της Κοινότητας που δημοσιεύει η Eurostat.

Τέλος, τα στοιχεία του 2001 με λεπτομερή γεωγραφική κατανομή δεν είναι ακόμη διαθέσιμα αλλά θα είναι μέχρι τα τέλη Οκτωβρίου του 2002. Τα προσωρινά στοιχεία του 2001 για την Ένωση με τους εταίρους Υφήλιος, Εκτός ΕΕ15, ΕΕ15 καθώς και τις Ηνωμένες Πολιτείες, την Ιαπωνία και τον Καναδά δημοσιεύτηκαν τον Ιούλιο του 2002 (Statistics in focus 34/2002) και στη βάση δεδομένων New Cronos και αποστέλλονται απευθείας στο αξιότιμο μέλος και τη Γραμματεία του Κοινοβουλίου.